section_heading: Raščlamba
paragraph_text: Tijekom cijelog prvenstva zbilo se mnoštvo iznenađenja. Nijedna reprezentacija nije završila nastup na turniru bez barem jedne pobjede. Ulaskom u drugi krug svoj najveći uspjeh u povijesti ostvarila je Ukrajina. Bosna i Hercegovina bila je nadomak prolaska u drugi krug. Protiv Litve koja je kasnije došla do poluzavršnicu imala je 16 pogodaka prednosti, a posebno se tricama istaknuo Mirza Teletović.<ref>www.24sata.hr, "Aco Petrović umalo zaplakao: BiH dobila Litvu i ispala s Eura", objavljeno 9. rujna 2013., pristupljeno 19. rujna 2013.<ref>www.24sata.hr, "'Iz svlačionice, s parkinga!' BiH komentatora zaludio Teletović", objavljeno 10. rujna 2013., pristupljeno 19. rujna 2013. Na kraju je BiH pobijedila, ali nedovoljnom razlikom. Tako s tri pobjede nije uspjela ući u drugi krug. Najveća razočarenja EP-a bila su Njemačka, Izrael, Crna Gora, Gruzija, Rusija i Turska. Možda najvećim iznenađenjem smatra se pobjeda Švedske nad Rusijom 19 razlike. Hrvatska je nakon uvodnog teškog poraza otpisana od većine njenih navijača, ali je zatim nanizala 8 uzastopnih pobjeda i nakon 18 godina prvi put ušla u poluzavršnicu velikog natjecanja.<ref>www.24sata.hr, "Od predmeta sprdnje hrvatski košarkaši postali ponos nacije", objavljeno 16. rujna 2013., pristupljeno 19. rujna 2013. Konačno je Hrvatska počela pobijeđivati u neizvjesnim utakmicama, a nakon 18 godina svladane su Slovenija i Grčka. Počelo se govoriti kako Hrvatska nakon Dražena Petrovića ponovno ima lidera, 24-godišnjeg Mostarca Bojana Bogdanovića. Veliku su podršku stvorili navijači koji su hrvatskoj reprezentaciji praktično dočarali domaći teren. Najboljih šest momčadi s EP-a osiguralo je nastup na SP-u u Španjolskoj 2014. godine. Najuvjerljiviji poraz u četvrtzavršnici doživjela je Srbija koja je izgubila od Španjolske 90:60, a bilo je i 40 razlike. Pretpostavlja se kako su Španjolci kalkulirali i namjerno izgubili od Italije kako bi u četvrtzavršnici igrali s pomlađenom Srbijom (devet juniora), a ne s Litvom.<ref>www.24sata.hr, "Srbi su bijesni: "Namještaljka! Španjolci su pustili Talijanima"", objavljeno 17. rujna 2013., pristupljeno 19. rujna 2013.